Dunkjevlesivbukk

Dunkjevlesivbukk (Donacia cinerea) er en bille i gruppen sivbukker og tilhører familiegruppen bladbiller (Chrysomelidae). Den finnes i Norge.

Utseende 
Dunkjevlesivbukk er mellom 7-11 mm lang. Kroppen er langsmal og ikke så oval som bladbillene ofte er. Den er metallisk farget i ulike nyanser av messing- og bronsefarge. Både halskjoldet og dekkvingene har tett og fin behåring, som blir skinnende ved sidebelysning. Bakkroppen smalner bakover. Hodet er fremover-rettet. Beina er metallisk farget, og forholds lange.

Levevis 
Både larvene og de voksne (imago) billene finnes nær ferskvann hvor de lever av å spise blad på næringsplanten. Særlig arter i planteslekten Typha. Larvene lever under vannoverflaten. De voksne er særlig aktive i solskinn.

Dunkjevlesivbukk tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Dunkjevlesivbukk Donacia cinerea - Fauna Europaea
 Norsk Entomologisk forening

Bladbiller
Biller formelt beskrevet i 1784
Dyr formelt beskrevet av Johann Friedrich Wilhelm Herbst